Gina Bass

Gina Bass (født 3. mai 1995 i Tubakuta) er en gambisk friidrettsutøver som konkurrerer i sprintløp. Hennes fremste internasjonale meritt er bronse på 200 meter fra Afrikamesterskapet i friidrett 2016.

Idrettskarriere

2011 - 2015 
Bass deltok på 100 meter i Ungdoms-VM i friidrett 2011 i Lille, fikk 38. beste tid i forsøksheatet og gikk ikke videre til semifinalene.

I Panafrikanske leker 2015 deltok hun på 100 og 200 meter, og ble slått ut i semifinalen på begge distansene, med hhv. 11,97 og 24,13 sekunder.

2016 
Bass fikk bronse på 200 meter i Afrikamesterskapet i friidrett 2016, bak Marie Josée Ta Lou og Alyssa Conley, med ny gambisk rekord på 22,92 sekunder.  Hun deltok også på 100 meter, men ble slått ut i semifinalen, med tiende beste tid.

Hun representerte Gambia i Sommer-OL 2016 i Rio de Janeiro, der hun ble utslått i forsøksheatet på 200 meter.

2017 
I Islamic Solidarity Games 2017 i Baku vant hun 100 meter, med tiden 11,56, og hun fikk sølv på 200 meter, med tiden 23,15. 

Den 25. mai satte hun ny gambisk rekord på 100 meter i Meeting Grand Prix IAAF de Dakar, med 11,43, og 20. juni forbedret hun denne i Meeting de Cergy i Frankrike, der hun løp på 11,36.

Hun representerer Gambia under VM i friidrett 2017, der hun deltok på 200 meter.

2021 
Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.

Utmerkelser 
 2016 - Beste kvinnelige friidrettsutøver, Sports Journalists Association of The Gambia

Referanser

Eksterne lenker 
 
  Profil hos All-Athletics 

Personer etter føde- eller oppvekststed i Gambia
Gambiske sprintere
Afrikamestere i friidrett for Gambia
Afrikamesterskap-bronsemedaljevinnere i friidrett for Gambia
Deltakere for Gambia under Sommer-OL 2016
Friidrettsutøvere under Sommer-OL 2016
Deltakere for Gambia under Sommer-OL 2020
Friidrettsutøvere under Sommer-OL 2020
Deltakere for Gambia under VM i friidrett 2017
Deltakere for Gambia under VM i friidrett 2019
Deltakere for Gambia under Afrikamesterskapet i friidrett 2016
Deltakere for Gambia under Afrikamesterskapet i friidrett 2018
Deltakere for Gambia under VM i friidrett innendørs 2022
Deltakere for Gambia under Afrikamesterskapet i friidrett 2022
Deltakere for Gambia under VM i friidrett 2022
Deltakere for Gambia under VM i friidrett 2023